Velyki perehony

Velyki perehony (ukrainsk: Великі перегони; norsk: Det store kappløpet) er den ukrainske versjonen av den amerikanske realityserien The Amazing Race. Velyki perehony fulgte ti lag med to personer, med et pre-eksisterende forhold, i et kappløp rundt i verden.

Skjønnhetsdronningene Valerija Nykyforets og Bohdana Prymak vant kappløpet.

 Produksjon 
23. juli 2012 ble det annonsert at den ukrainske kanalen 1+1 hadde fått rettigheter til å lage en versjon av den amerikanske realityserien The Amazing Race. 23. november 2012 ble det annonsert at hiphop-sangeren Oleksandr «Fozzi» Sydorenko ville være programleder for Velyki perehony.

Serien ble produsert av Sisterz Prodaksjn (Сістерз Продакшн) i samarbeid med ABC Studios.

Velyki perehony strakk seg 35 000 km gjennom åtte land på tre kontinenter. Innspillingen av den første sesongen startet 25. november og varte i fire uker. Sri Lanka, Filippinene, Sør-Afrika og Polen var noen av landene som ble besøkt.

Produksjonen ankom Filippinene bare dager før regionen ble rammet av tyfonen Bopha. Den femte episoden hadde mange bemerkninger om den kommende stormen. Tunge regnskyer, vind og torden kunne sees mens lagene reiste.

 Casting 
Casting for å delta i programmet ble annonsert på nettsiden til 1+1 23. juli 2012.

Casten bestod av ti lag med to personer. Lagene bestod av skjønnhetsdronninger, idrettsutøvere, kjærestepar, far og datter osv. Volodymyr, som deltok sammen med sin datter Iryna, er den eldste deltageren, med alder på 72 år, til å delta i The Amaizng Race-franchisen.

Ved Pit-Stop i den ellevte etappen, fridde Oleksij til Olena.

 Markedsføring 
Carlsberg og Fa var sponsorene for Velyki perehony.

 Resultat 
Følgende lag deltok i kappløpet, med deres relasjon på det tidspunktet innspillingen foregikk.
LagRelasjonPlassering (Etappevis)VeisperringerGjennomført123456789101112 Valerija & Bohdana Skjønnhetsdronninger 2 4 1 3 5 3 2 1 1 1 1 1 Valeria 6, Bohdana 7 Oleksij & Olena Samboere 9 7 7 2 7 2 3 4 2 3 3 2Oleksiy 9, Olena 4 Kostjantyn & Yakiv Far/Sønn 8 5 4 1 2 1 4 2 3 2 2 3 Kostjantyn 6, Yakiv 7 Oleksandr & Volodymyr Leger 7 9 6 6 1 5 5 5 4 Oleksandr 6, Volodymyr 5 Ihor & Vasyl Venner/Idrettsutøvere 1 2 2 4 6 4 1 3  Ihor 5, Vasyl 5 Natalja & Tetjana Venninner 6 6 5 5 4 6  Natalja 5, Tetjana 3 Andrij & Iryna Kjærester 5 1 3 7 3  Andrij 4, Iryna 3 Anna & Roman Gifte Skuespillere 4 3 8  Anna 1, Roman 3 Alla & Oleksandra Mor/Datter 3 8  Alla 2, Oleksandra 1 Volodymyr & Iryna Far/Datter Volodymyr 1, Iryna 0

En  lagplassering indikerer at laget ble eliminert.
En blå understreket lagplassering indikerer at laget kom på sisteplass i en ikke-elimineringsetappe og ble fratatt alle pengene de hadde spart opp i løpet av kappløpet. I tillegg, fikk de heller ikke startpenger i neste etappe. De fikk ikke lov til å samle inn penger før neste etappe startet.
 En blå lagplassering indikerer at laget kom sist i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
 Et understreket etappenummer indikerer at det ikke var obligatorisk hvile mellom etappene og ble beordret videre.

 Premier 
Premiene ble gitt til det laget som kom på førsteplass i de respektive etappene.
 Etappe 5 — En kasse med Carlsberg-øl
 Etappe 8 — En kasse med Carlsberg-øl
 Etappe 10 — En kasse med Carlsberg-øl
 Etappe 12 — ₴500 000

 Sammendrag 
 Etappe 1 (Ukraina → De forente arabiske emirater) 
 Kyiv, Ukraina  (St. Sofia-plassen) (Startstreken)
 Dubai (Burj Khalifa - Observasjonsdekket)
 Dubai (Old Souk Abrastasjon)
 Dubai (Dubai Gold Souk - Yousuf Abdul Rahman Al Awazi Trading Co.) 16px|>Veivalg< Glass eller Gull
 Palm Jumeirah (Atlantis, The Palm − Aquaventure − The Leap of Faith) 16px|>Veisperring<
 Dubai (Madinat Jumeirah) 32px|>Pit-Stop (Etappe 1)<

I sesongens første Veivalg, måtte lagene velge mellom Скло (Sklo - Glass) eller Золото (Zoloto - Gull). I Sklo, måtte lagene gå til Al-Arsa Souq. Der måtte lagene velge en kasse som inneholdt ti demonterte hookaher og sette dem sammen. Når hookahene var riktig satt sammen, ville de få neste ledetråd. I Zoloto, måtte lagene dra til en smykkebutikk i Gold Souq. Der ble lagene presentert for fem smykker. Lagene måtte inspisere dem og rangere dem fra billigst til dyrest. Når smykkene var riktig rangert, ville gullsmeden gi dem neste ledetråd. I sesongens første Veisperring, måtte et lagmedlem kjøre en sandbuggy gjennom en merket løype i ørkenen. Når de var i mål, fikk de neste ledetråd.

Tilleggsoppgaver:
 Ved startstreken, måtte lagene lete blant en vegg med bilder av forskjellige lands våpenskjold etter våpenskjoldet til landet lagene skulle reise til; De forente arabiske emirater.
 Før lagene kunne dra til Yousuf Abdul Rahman Al Awazi Trading Co., måtte lagene ta bilde av seg selv sammen med en person iført tradisjonell, arabisk antrekk. Så måtte de vise bildet til butikkeieren. Hvis bildet deres ble godkjent, ville de få et stempel på et valgfritt postkort. Etter å ha lagt postkortet i en postkasse til Kyiv, ville butikkeieren gi dem neste ledetråd.
 Ved Aquaventure, måtte lagene ta sklien Leap of Faith, en sklie som er seks etasjer høy og går i tunnel gjennom et haibasseng. I bunnen av sklien, ville en livvakt gi dem neste ledetråd.

 Etappe 2 (De forente arabiske emirater → Sri Lanka) 
 Colombo (Gangaramaya-tempelet)
 Colombo (Cinnamon Gardens – Postkontor) 16px|>Veivalg< Varmt eller Skittent
 Colombo (Donegal House) 16px|>Veisperring< Hvem har øye for detaljer?
 Colombo (Sima Malaka Meditation Centre) 32px|>Pit-Stop (Etappe 2)<

I denne etappens Veivalg, måtte lagene velge mellom Гостро (Hostro – Varmt) eller Брудно (Brudno– Skittent). I Hostro, måtte lagene dra til Kollupitiya Market. Der måtte lagene bære 50 kg med chili gjennom markedet til et merket område. Der måtte lagene mose chilien til saus for å motta neste ledetråd. I Brudno, måtte lagene dra til et utendørs vaskeri. Der måtte lagene vaske en pose med skittentøy og deretter henge tøyet på klessnor for å motta neste ledetråd. I denne etappens Veisperring, måtte et lagmedlem spinne et stort lykkehjul med bilder av forskjellige masker. Hjulet ville så stoppe på et av bildene. Lagmedlemmet måtte memorere hvordan masken så ut og finne en person blant festivalpublikummet som hadde masken for å få neste ledetråd.

Tilleggsoppgaver:
 Ved Gangaramaya-tempelet, måtte lagene finne en nål i en høystakk. Etter å ha funnet en, måtte lagene sy et emblem på en tradisjonell, buddhistisk klesplagg for å motta neste ledetråd.
 Før lagene kunne dra til postkontoret, måtte de ta et bilde av dem ved en blå tuk tuk mens de var ikledd de buddhistiske klesplaggene fra den forrige oppgaven. De kunne så bytte bildet mot et postkort som de måtte sende til Kyiv.  
 Ved Donegal House, måtte lagene hente ut deres neste ledetråd som lå i bunnen av en kurv med levende kobraslanger.

 Etappe 3 (Sri Lanka) 
 Colombo (Mahazime Kyllingbutikk)
 20px Colombo (Fort Jernbanestasjon) til Kalutara (Kalutara South Jernbanestasjon)
 Kalutara (Hovedgate) 16px|>Veisperring< Hvem av dere har et kommersiell talent?
 Bandaragama (Wevita Lake) 16px|>Veivalg< Vann eller Kaker
 Bandaragama (Bandaragama Postkontor)
 Panadura (Gangula Devalaya)
 Colombo (Mount Lavinia Hotel) 32px|>Pit-Stop (Etappe 3)<

I denne etappens Veisperring, måtte et lagmedlem klargjøre og selge 20 kokosnøtter. De måtte tjene minst 500 srilankiske rupier for å motta neste ledetråd. I denne etappens Veivalg, måtte lagene velge mellom Вода (Voda – Vann) eller Коржіки (Korzjiky – Kaker). I Voda, måtte lagene vaske tradisjonell maling av en elefant for å få neste ledetråd. Det var bre fem elefanter tilgjengelig i denne oppgaven, så det var førstemann til møllen. I Korzjiky, måtte lagene lage 150 brenselsbrikker av kumøkk og høy og henge dem på en vegg. Når brenselsbrikkene var godkjent, fikk de neste ledetråd.

Tilleggsoppgaver:
 Ved Mahazime Kyllingbutikk, måtte lagene velge et bur med to høns som de måtte bære med seg i resten av etappen.
 Etter Veivalgsoppgaven, ville lagene få med seg en gul t-skjorte med programmets logo på. Lagene måtte bli fotografert sammen med en lokal som var iført t-skjorten og hønsene som de bar med seg gjennom etappen. Hvis bildet deres ble godkjent, ville de få et postkort som de måtte sende til Kyiv.
 Ved Gangula Devalaya, måtte et lagmedlem gjennomføre en av to oppgaver. De kunne velge mellom å gå på glødende kull eller ligge på en spikerseng i tre minutter. Etter at en av oppgavene var gjennomført, måtte det andre lagmedlemmet gjennomføre den gjenstående oppgaven for å motta neste ledetråd.

 Etappe 4 (Sri Lanka → Singapore) 
 Singapore (Bugis Junction − Fontene) 16px|>Veivalg< Fly eller Gå 16px|>Veisperring< Hvem kan rekke opp til himmelen? 
 Singapore (Sentosa − MegaZip Adventure Park)
 Singapore (Raffles Place − Postkortbod)
 Singapore (Singapore Kinesiske Hage − Bro) 32px|>Pit-Stop (Etappe 4)<

I denne etappens Veivalg, måtte lagene velge mellom Політ (Polit – Fly) or Похід (Pokhid – Gå). I Polit, måtte lagene dra til Clarke Quay og ta G-MAX Reverse Bungy. Underveis på turen, måtte lagene få øye på en paraply merket med fargene til The Amazing Race. Når de hadde funnet paraplyen ved en bod, ville de få neste ledetråd. I Pokhid, måtte lagene dra til den 226 meter høye hotellet Swissôtel The Stamford. Lagene måtte gå opp alle hotellets 73 etasjer for å motta neste ledetråd. I denne etappens Veisperring, måtte lagene dra til Climb Asia. Der måtte et lagmedlem klatre opp en klatrevegg for å hente deres neste ledetråd..

Tilleggsoppgaver:
 Ved Bugis Junction, måtte lagene hente neste ledetråd som stod midt i en dansende fontene.
 På Sentosa, måtte lagene ta MegaZip, en løpestreng på 450 meter, for å få neste ledetråd.
 Før lagene kunne dra til postkortboden ved Raffles Place, måtte lagene ta bilde av dem med Marina Bay Sands i bakgrunnen. Hvis bildet ble godkjent, kunne de velge et postkort og sende det til Kyiv før de fikk neste ledetråd av postmannen.
 Etter å ha sendt postkortet, måtte lagene lete etter neste ledetråd. Lagene måtte finne ut at deres neste ledetråd var trykket på flyveblader som ble delt ut av lokalbefolkningen i nærheten. Ledetråden på flyeren instruerte lagene til å dra til Pit-Stop; broen i Den kinesiske hagen.

 Etappe 5 (Singapore → Filippinene) 
 Puerto Princesa (Malvar Street) 16px|>Veisperring< Er eventyret verdt noe? Oppgaven er ikke for den lettskremte.
 Puerto Princesa (Baywalk – Postkortselger) 16px|>Veivalg< Flasker eller Fisker 
 Puerto Princesa (San Jose Jeepney Terminal) til (Sabang Beach) 32px|>Pit-Stop (Etappe 5)<

I denne etappens Veisperring, måtte et lagmedlem spise balut, en lokal delikatesse som er et to uker gammelt andeegg som inneholder et embryo. Når de hadde spist seks egg, ville de motta neste ledetråd. I denne etappens Veivalg, måtte lagene velge mellom Пляшкі (Pljashki - Flasker) eller Рибкі (Rybki – Fisker). I begge Veivalgsoppgavene, måtte lagene dra med båt til Veivalgsoppgavene. I Pljashki, måtte lagene dra til Starfish Island. Der måtte lagene lete blant tusenvis av flasker spredt rundt på øyen etter en flaske som inneholdt en lapp med deres neste destinasjon påskrevet. I Rybki, måtte lagene dra til Luli Island. Der måtte lagene velge en merket kurv med fisker oppi og telle antall fisker. Når lagene hadde kommet fram til riktig antall fisker, ville de motta neste ledetråd.

Tilleggsoppgaver:
 Ved Malvar Street, ble lagene instruert til å finne Delores. Lagene måtte finne ut at Delores var navnet på en trehjuls, motorisert rickshaw som kjørte fram og tilbake langs gaten med «DELORES» malt på fronten. Når lagene hadde funnet ut av det, kunne de motta neste ledetråd fra sjåføren. 
 Før lagene kunne dra til Baywalk, måtte lagene ta et bilde der minst et lagmedlem og tjue av lokalbefolkningen var med på bildet. Minst fire av disse måtte ha på seg hatter, en måtte holde blomster, en måtte holde et stort kosedyr og minst en måtte holde en sopelime. Hvis bildet deres ble godkjent, kunne de motta et postkort fra en postkortselger. Når de hadde fått postkortet stemplet og sendt til Kyiv, ville et postbud gi dem neste ledetråd.

 Etappe 6 (Filippinene) 
 Puerto Princesa (Sabang Beach) (Overnatting)
 Puerto Princesa (Puerto Princesa Underjordiske Elv) 16px|>Veisperring< Veisperring 1 16px|>Veisperring< Veisperring 2
 Puerto Princesa (Karst Mountain – Elephant Cave) 32px|>Pit-Stop (Etappe 6)<

I etappens første Veisperring, måtte et lagmedlem ta en 800-meter lang løpestreng og underveis memorere mønsteret av fire sett med farger som ble holdt av fiskere på fire forskjellige båter. På bakken igjen, måtte lagmedlemmet rekonstruere mønstrene ved hjelp av rektangulære brett. Når de hadde klart å plassere mønstrene i riktig rekkefølge, ville de motta neste ledetråd. I etappens andre Veisperring, måtte et lagmedlem lete gjennom en haug med kokosnøtter etter en med rødt kjøtt inni. Når de hadde funnet en, ville de få neste ledetråd.

Tilleggsoppgaver:
 Ved Sabang Beach, måtte lagene sette sammen et telt som de måtte overnatte i. Når teltet deres ble godkjent, ville de motta avreisetid for neste morgen.
 Ved Puerto Princesa Underjordiske Elv, måtte lagene entre elven og lete etter datoen for det første besøket av Lt. H.G. Warwick til den underjordiske elven (18. mars 1937). Når de hadde funnet den, måtte lagene fotografere den og vise den til en båtmester for å motta neste ledetråd.

 Etappe 7 (Filippinene → Sør-Afrika) 

 Puerto Princesa (Sheena Travel Asia)
 Port Elizabeth (Seaview Predator Park) 16px|>Veivalg< Pinne eller Egg
 Garden Route (Bloukrans Bridge) 16px|>Veisperring< Strikkhopping
 Garden Route (Khoisanlandsby)
 Garden Route (Storms River Mouth) 32px|>Pit-Stop (Etappe 7)<

I denne etappens Veivalg, måtte lagene velge mellom Палиця (Palytsja – Pinne) or Яйце (Jajtse – Egg). I Palytsja, måtte lagene, fra en avstand, kaste en tradisjonell, sørafrikansk klubbe kalt knobkierie på tre vaser som hang i luften. Når de hadde truffet og knust vasene, fikk de neste ledetråd. I Jajtse, måtte lagene suge opp vann fra bakken ved hjelp av et sugerør, og fylle tolv strutsegg med vann. Når eggene var fylt opp, måtte de tette dem med strå og deretter graves ned i bakken. Når de hadde gjort dette, fikk de neste ledetråd. I denne etappens Veisperring, måtte et lagmedlem gjennomføre verdens høyeste strikkhopp fra Bloukrans Bridge, fra en høyde på 216 meter, for å få neste ledetråd.

Tilleggsoppgaver:
 Ved Seaview Predator Park, måtte lagene flaskemate en løve eller en tiger for å motta neste ledetråd.
 Ved Khoisanlandsbyen, måtte lagene spise den sørafrikanske delikatessen «Smiley» (Kokt sauehode) for å motta neste ledetråd.
 Ved Garden Route, måtte lagene finne en parkvokter og ta et bilde med ham. Så måtte de bytte bildet mot et postkort fra en lokal postkortselger og sende postkortet til Kyiv.

 Etappe 8 (Sør-Afrika) 
 Cape Town (Table Mountain) 
 Melkbosstrand (Melkbosstrand Flystripe) 16px|>Veisperring< Fallskjermhopping
 Table View, Cape Town (Rietvlei Wetland Reserve)
 Cape Town (Langa − Omega Hair Salon, Laundry & Internet)
 Cape Town (St Georges Mall) 16px|>Veivalg< Skinne eller Smak
 Cape Town (Rhodes Memorial) 32px|>Pit-Stop (Etappe 8)<

I denne etappens Veisperring, måtte et lagmedlem gjennomføre et tandem fallskjermhopp fra 9 000 fots (2 700 meter) høyde for å motta neste ledetråd. I denne etappens Veivalg, måtte lagene velge mellom Блиск (Blysk – Skinne) or Смак (Smak – Smak). I Blysk, måtte lagene lete gjennom et museum, som huser hundrevis av diamanter, etter den første diamanten som ble oppdaget i Sør-Afrika; Light Hearts. Når de hadde funnet den, fikk de neste ledetråd. I Smak, måtte lagene lage den sørafrikanske delikatessen samosa. Når retten ble godkjent, fikk de neste ledetråd.

Tilleggsoppgaver:
 På toppen av Table Mountain, måtte lagene fotografere Kapp det gode håp. Hvis bildet ble godkjent, kunne de velge et postkort og sende det til Kyiv. Når postkortet var sendt, ville postbudet gi dem neste ledetråd.
 Ved Rietvlei Wetland Reserve, måtte lagene hjelpe organisasjonen SANCCOB med å tilbedere et måltid, som bestod av 20 ingredienser, til en pingvin. Når måltidet var ferdig tilberedt, fikk de neste ledetråd.
 Ved Omega Hair Salon, Laundry & Internet, måtte lagene barbere hodene til to lokale skallet for å motta neste ledetråd.
 Ved St Georges Mall, måtte lagene finne en tropp av afrikanske dansere for å motta neste ledetråd.

 Etappe 9 (Sør-Afrika → Nederland) 
 20px Amsterdam (Schiphol Jernbanestasjon) til (Amsterdam Muiderpoort Jernbanestasjon)
 Amsterdam (Melkmeisjesbrug)
 Amsterdam (Magere Brug) 16px|>Veivalg< Ost eller Lirekasse
 Marken (Postkontor) 16px|>Veisperring< Spise fisk
 Marken (Paard van Marken) 32px|>Pit-Stop (Etappe 8)<

I denne etappens Veivalg, måtte lagene velge mellom Сир (Syr – Ost) eller Шарманка (Sjarmanka – Lirekasse). I begge veivalgsoppgavene, måtte lagene dra med båt gjennom Amsterdams kanaler til veivalgsoppgavene. I Syr, måtte lagene ta på seg tradisjonell, nederlandsk antrekk og bruke berrier for å frakte ost fra en palle til en vekt. Når lagene hadde fraktet nøyaktig 400 kg ost, ville de motta neste ledetråd. Bare et lag kunne bruke vekten om gangen, så første laget som hadde lagt ost på vekten, kunne bruke den. I Sjarmanka, måtte lagene finne en av tre store gatelirekasser. Mens den ene betjente lirekassen, måtte den andre samle inn tips. Når de hadde tjent €30, ville lirekassemannen gi dem neste ledetråd. I denne etappens Veisperring, måtte et lagmedlem spise fem matjessild som hang i streng. De fikk ikke bruke hendene og måtte ha bind for øynene. Når matjessildene var spist opp, fikk de neste ledetråd.

Tilleggsoppgaver:
 Ved Melkmeisjesbrug, måtte lagene lete blant hundrevis av sykler etter en med deres neste ledetråd på. De måtte bruke syklene til å sykle til neste destinasjon.
 Før lagene kunne dra til postkontoret i Marken, måtte lagene ta et bilde av to lokale ved Brouwerij 't IJ. Hele vindmøllen De Gooyer måtte være i bakgrunnen. Hvis bildet ble godkjent, ville de motta et postkort som de måtte sende til Kyiv. 
 Etter Veisperringsoppgaven, måtte lagene sykle en tandemsykkel til Pit-Stop.

 Etappe 10 (Nederland → Polen) 
 20px Warszawa (Warszawa Centralna Jernbanestasjon) til Kraków (Kraków hovedjernbanestasjon)
 Kraków (Remuh-synagogen)
 Kraków (Hotel Klezmer-Hois) 16px|>Veisperring<
 Kraków (Markedsplassen) 16px|>Veivalg< Kjørertur eller Spasertur
 Kraków (Wisła – Wawel – Wawel-dragen)
 Kraków (Sheraton Kraków Hotel) 32px|>Pit-Stop (Etappe 10)<

I denne etappens Veisperring, måtte et lagmedlem sette sammen et puslespill av en mann på en hest. Når puslespillet var satt sammen, fikk de neste ledetråd. I denne etappens Veivalg, måtte lagene velge mellom Проїхатися (Projikhatysja – Kjøretur) or Пройтися (Projtysja – Spasertur). I Projikhatysja, måtte et lagmedlem sitte i førersetet i en gammel Polski Fiat med en lokal i passasjersetet. Det andre lagmedlemmet måtte dytte bilen rundt Markedsplassen, uten hjelp fra lokalbefolkningen. Etter å ha fullført runden, fikk de neste ledetråd. I Projtysja, måtte lagene gå opp og telle antall trappetrinn i Rådhustårnet og ett av tårnene i Mariakirken. De trengte ikke å oppgi eksakt antall trappetrinn, 352, og kunne oppgi tall mellom 350-354 for å motta neste ledetråd.

Tilleggsoppgaver:
 Før lagene kunne dra til Hotel Klezmer-Hois, måtte lagene ta et bilde av porten til Remuh-synagogen. Hvis bildet ble godkjent, fikk de få et stemplet postkort som de måtte sende til Kyiv. Når de hadde sendt postkortet, ville en postmann gi dem neste ledetråd.
 Ved Markedsplassen, måtte lagene gjensitere den polske tungekrøllen «Chrząszcz brzmi w trzcinie w Szczebrzeszynie» til en mann på en hest (lik den som var avbildet på puslespillet i Veisperringen), Når de hadde klart å gjensitere tungekrøllen, ville han gi dem neste ledetråd.
 Ved Wisłas elvebredde, måtte lagene gjenskape en historie innen polsk mytologi om dragen Wawel. Som i historien, måtte lagene fylle et lamkosedyr med svovel. Et lagmedlem måtte hente svovel på den andre siden av elven med en bøtte og bringe den til det andre lagmedlemmet med kosedyret. Etter å ha fylt kosedyret og sydd den igjen, måtte lagene veie den på en vekt ved statuen av Wawel. Hvis deres fylte kosedyr balanserte med et annet lam på vekten, ville de motta neste ledetråd.

 Etappe 11 (Polen) 
 Kraków (Ulica Kanonicza)
 Kraków (Kościuszko-haugen) 16px|>Veivalg< Konge eller Monk
 Myślenice (Markedsplassen – Kiosk) 16px|>Veisperring< Hvem er ivrig og sterk?
 Niedzica (Niedzica Slott) 32px|>Pit-Stop (Etappe 11)<

I denne etappens Veivalg, måtte lagene velge mellom Король (Korol – Konge) or Монах (Monakh – Munk). I Korol, måtte lagene dra til saltgruven Wieliczka og dra ned i gruvene. Der måtte lagene skyve en gruvevogn gjennom gruven til en grotte. Så måtte de grave gjennom vognen etter krystallinske nøkler, der en av dem ville låse opp en krypt som inneholdt neste ledetråd. I Monakh, måtte lagene benediktinerklosteret i Tyniec. Der måtte lagene rappellere ned klippene til en hule fylt med kurver med mat. De måtte frakte to kurver tilbake til klosteret og levere dem til en munk for å motta neste ledetråd. I denne etappens Veisperring, måtte lagene dra til Kapp Stylchen ved Czorsztyn. Der måtte et lagmedlem skyte med pil og bue på et mål. De måtte enten treffe målet fem ganger, eller treffe eplet som var midt på målet en gang for å motta neste ledetråd.

Tilleggsoppgaver:
 I lagenes første ledetråd, ble lagene instruert til å dra til Krakóws eldste gate. Lagene måtte finne ut at det var Ulica Kanonicza. 
 Før lagene kunne dra til kiosken ved markedsplassen i Myślenice, måtte lagene ta et bilde av St. Florian-statuen. Hvis bildet deres ble godkjent, ville de motta et postkort som måtte sendes til Kyiv. Når postkortet var sendt, ville en postmann gi dem neste ledetråd.

 Etappe 12 (Polen → Ukraina) 
 20px Niedzica til Lviv, Ukraina 
 Lviv (Rynok-plassen − Adonisfontenen)
 20px Lviv (Lviv sentralstasjon) til Kyiv (Kyiv-Pasazjyrskyj jernbanestasjon)
 Kyiv (Kyiv-Mohyla-akademiet) 16px|>Veisperring< Hvem vil ta kommandoen? 
 Kyiv (Lvivska Majsternja Sjokoladu — Lviv Håndlagde Sjokolader) 16px|>Veivalg< Krukke eller Gresskar.
 Kyiv (Uavhengighetsplassen — Sentralpostkontoret)
 Kyiv (St. Sofia-plassen) 32px|>Pit-Stop (Etappe 12)<

I sesongens siste Veisperring, måtte et lagmedlem ake ned en bakke på en snøtube. På veien ned, måtte de memorere en rekke flagg fra landene de hadde besøkt. Nederst i bakken, måtte de plassere flaggene i riktig rekkefølge for å motta neste ledetråd. I sesongens siste Veivalg, måtte lagene velge mellom Глечик (Hletsjyk – Krukke) eller Гарбуз (Harbuz – Gresskar). I Hletsjyk, måtte lagene slå ned seks keramikkrukker ved hjelp av en pisk. I Harbuz, måtte lagene kutte rent gjennom seks gresskar med en sabel med et slag på hver. Etter begge Veivalgsoppgavene, måtte lagene løpe opp en glatt, snødekt bakke for å motta neste ledetråd.

Tilleggsoppgaver:
 Ved ankomst i Kyiv, måtte lagene finne en merket taxi som ville gi dem neste ledetråd.
 Ved Kyiv-Mohyla-akademiet, måtte lagene finne skolens bibliotek. Der måtte de lete gjennom bokhyllene etter en merket bok. Når de hadde funnet boken, måtte de bruke en sjablong til å skissere enkelte bokstaver i boken for å avsløre et kodeord, som de måtte bruke for å få deres neste ledetråd.
 Ved Lviv Håndlagde Sjokolader, måtte lagene lage ti kopper med hjemmelaget sjokolade og selge dem til folk på gaten. Når de hadde tjent ₴200, fikk de neste ledetråd.
 Ved sentralpostkontoret i Kyiv, måtte lagene hente postkortene de hadde sendt i løpet av kappløpet.

 Eksterne lenker 

Amazing race
Kategori:Ukrainske TV-produksjoner
Kategori:Ukrainske TV-produksjoner fra 2000-årene